Tõnu Walk

Anton Waldmann (sündinud Tönno (Tõnu) Mihkli poeg Walk; 6. jaanuar 1829 Tudulinna, Iisaku kihelkond – 15. oktoober 1898) oli Ontika mõisa talupoeg, esimene eestlasest suurmõisnik Eestimaal.Vaivara kodukandi ajaloost, Vaivara Kaja Nr. 6, detsember 2004, lk. 4

Mõisad
1862. aastal ostis ta Jõhvi mõisnikult, kreisisaadik krahv Peter Igelströmilt (1815–1895) 17 000 hõberubla eest Jõhvi mõisa Tarakuse poolmõisa.Eesti Ajalooarhiivi Kinnistute register: Jõhvi mõis (Jõhvi khk)

1869. aastal anti Eestimaal vabaks mõisate omandamise õigus, mille järgi ostis Narva 1. Gildi kaupmees Tõnu Walk 3. detsembril 1870. aastal insener-polkovnik Alexander von Seidlitzile (1807–1883) kuulunud Türsamäe (Türsell)Eesti Ajalooarhiivi Kinnistute register: Türsamäe mõis (Vaivara khk) ja Vana-Sõtke (Söttküll) mõisaEesti Ajalooarhiivi Kinnistute register: Vana-Sõtke mõis (Vaivara khk)  Vaivara kihelkonnas Virumaal, ning temast sai üks esimesi eestlasest talupojast rüütlimõisa omanikke. 1875. aastal ostis ta 45 000 hõberubla eest riiginõuniku ja vabahärra Konstant von Ungern-Sternbergi (1815–1872) pärijatelt ka Jõelähtme mõisa Harjumaal Jõelähtme kihelkonnas.Eesti Ajalooarhiivi Kinnistute register: Jõelähtme mõis (Jõelähtme khk)

Hiljem saksastus (kadakasakslane) ja võttis saksapärase nime Anton Waldmann.

Ta oli abielus Charlotte Johanni tütar Waldmanniga (sündinud Tomberg), kellega tal olid tütar Ada Waldmann (surnud 1904) ja poeg Oskar Georg Harald Waldmann (surnud 14.10.1904).

Anton Waldmanni (surma järel 1898) kinnistati 1901. aastal Vana-Sõtke ja Türsamäe ning mõisamaatükk Tarakuse tema pärijatele, lesk Charlotte Waldmannile ja poeg Harald Waldmannile, kummalegi 2/5 osas ja tütar Adale 1/5 osas. Ada Waldmanni (surma järel 1904) pärisid Jõelähtme, Türsamäe, Vana-Sõtke ja Tarakuse mõisad tema ema Charlotte ja vend Harald. Harald Waldmanni ((surma järel 1904) pärisid mõttelise osa Jõelähtme, Vana-Sõtke, Türsamäe ja Tarakuse mõisast võrdsetes osades tema onu Georg Waldmanni 2 poega (Oskar Konstantin Johannes Waldmann ja Nikolai Rudolf Waldmann) ja 3 tütart (Elisabeth Narusewitsh ja Marta Charlotte von Sivers). Neile kinnistati 1/2 Vana-Sõtke, Jõelähtme, Tarakuse ja Türsamäe mõisast.

Vaata ka
Mats Erdell (1792–1847), Taagepera talupoeg, Roobe mõisa pandiomanik (1833) Helme kihelkonnas Liivimaal

Viited

Välislingid
geni.com

Kategooria:Eestimaa inimesed
Kategooria:Virumaa ajalugu
Kategooria:Sündinud 1829
Kategooria:Surnud 1898